బాలీవుడ్లో భారీ విజయం కోసం ట్రై చేసిన భామకు, ఇటీవల ఓ చిత్రం చేదు అనుభవాన్నే మిగిల్చింది. దీంతో దక్షిణాది దర్శకుడు తెరకెక్కిస్తున్న యాక్షన్ చిత్రంపై బోలెడు ఆశలు పెట్టుకుంది ఆ రింగుల జుత్తు సుకుమారి.కంగనా రనౌత్ కెరీర్లో భారీ విజయాన్ని అందించిన సినిమా అనగానే 'క్వీన్' గుర్తొస్తుంది. బాలీవుడ్ బడా హీరోలకు దీటుగా తాను కూడా మెప్పించగలననే కాన్ఫిడెన్స్ను కంగనలో నింపింది ఈ సినిమా. అయితే ఇదే తరహా కథతో మరో విజయం అందుకునే ప్రయత్నం చేసిన కంగనకు మాత్రం ఈసారి చేదు అనుభవం తప్పలేదు. ఆ సినిమా మరేదో కాదు. కంగన తాజా చిత్రం 'సిమ్రన్'.గత శుక్రవారం విడుదలైన 'సిమ్రన్' కంగనకు పరాజయాన్ని మిగిల్చింది. 'సిమ్రన్' పాత్రలో కంగన మెప్పించినప్పటికీ సినిమాలో విషయం లేదని తేల్చేశారు బాలీవుడ్ సినీజనాలు. ఈ సినిమా విజయాన్ని అందిస్తుందనే భరోసాతోనే ఇటీవల బాలీవుడ్ స్టార్స్ను టార్గెట్ చేస్తూ తెగ విమర్శలు గుప్పించింది కంగన. ఇలాంటి కామెంట్స్ కంగనకు కొత్తేమి కాకపోయినా 'రంగూన్'తో ఆల్రెడీ ఓ ప్లాప్ అందుకున్న కంగన. ఇప్పుడు 'సిమ్రన్' డిజాస్టర్తో సక్సెస్ రేసులో ఇంకాస్త వెనుకపడింది. తను ఎంతగానో నమ్మిన రెండు సినిమాలు పరాజయం పొందడంతో 'మణికర్ణిక' సినిమాపై దృష్టి సారిస్తోంది కంగన. ఝాన్సీ లక్ష్మీబాయి జీవితం ఆధారంగా రూపొందుతోన్న ఈ సినిమాకు విజయేంద్రప్రసాద్ కథను అందించగా క్రిష్ దర్శకత్వం వహిస్తున్నాడు. సో ఇప్పుడు కంగన ఆశలన్నీ మన క్రిష్ పైనే ఉన్నాయి. మరి కంగన ఆశిస్తున్న విజయాన్ని క్రిష్ అందిస్తాడేమో చూడాలి..!
balivudlo bhari vijayam kosam trai chesina bhamaku, iteevala oo chitram chedu anubhavaanne migilchindi. deentho dakshinaadi darsakudu terakekkistunna action chitrampai boledu aasalu pettukundi aa ringula juttu sukumari.kangana ranauth kereerlo bhari vijayaanni andinchina sinima anagaane 'kween' gurtostundi. balivud bada heerolaku deetugaa taanu kuudaa meppinchagalanane confidensnu kanganalo nimpindi ee sinima. ayithe ide taraha kathatho maro vijayam andukune prayatnam chesina kanganaku maatram eesaari chedu anubhavam tappaledu. aa sinima maredo kaadu. kangana taja chitram 'simran'.gatha sukravaaram vidudalaina 'simran' kanganaku paraajayaanni migilchindi. 'simran' paatralo kangana meppinchinappatiki cinemalo vishayam ledani telchesaaru balivud cineejanaalu. ee sinima vijayaanni andistundane bharosatone iteevala balivud starsnu target chestu tega vimarsalu guppinchindi kangana. ilanti comments kanganaku kottemi kakapoyina 'rangoon'thoo alredy oo plap andukunna kangana. ippudu 'simran' dizastertho suxes resulo inkaasta venukapadindi. tanu entagaano nammina rendu cinimaalu parajayam pondadamtho 'manikarnika' cinemapai drushti saaristondi kangana. jhaansee lakshmibai jeevitam aadhaaramgaa roopondutoonna ee sinimaaku vijayendraprasad kathanu andinchagaa crish darsakatvam vahistunnadu. soo ippudu kangana aasalannee mana crish paine unnaayi. mari kangana aasistunna vijayaanni crish andistademo chudali..!